Di lautan yang paling terpencil...
DICERITAKAN OLEH BARACK OBAMA
...lebih seribu batu dari benua terdekat.
Pulau Zavodovski.
Ia terdedah kepada letusan gunung berapi,
jarang ada tumbuh-tumbuhan,
dan sering kali dilanda ribut.
Namun, Zavadovski menjadi habitat kepada lebih 2,000,000 penguin tali dagu.
Koloni ini tinggal di sini kerana perairan di sekelilingnya
antara tempat memburu ikan terbaik di dunia.
Anak penguin sudah biasa dihantar makanan.
Penguin yang buat penghantaran perlu mengharungi cabaran.
Ibu penguin tali dagu,
dipenuhi kril untuk anak penguin.
Hanya ada satu penghalang.
Cenuram curam yang mengelilingi kubu pulau ini.
Ia sudah cukup sukar untuk dituruni.
Bagaimana ibu penguin nak naik?
Ibu penguin boleh memanjat batu.
Mungkin penyelesaiannya bukan untuk melawan lautan,
tapi mengikutinya.
Ikut saja aliran air.
Tapi air mengalir di kedua-dua arah.
Aliran air yang deras tiada belas kasihan.
Untuk menghantar makanan kepada anak-anak,
ibu penguin perlu bersedia
menghadapi cabaran
untuk menunggang gelombang terbesar.
Berjaya!
Sekarang cabaran terakhir,
pendakian 1,600 meter di tepi gunung berapi aktif
untuk menghantar muatan berharga.
Penguin tali dagu membuktikan,
hanya yang kuat untuk bertahan akan diberi ganjaran,
dalam lautan paling terasing ini.
LAUTAN SELATAN
Lautan Selatan mengelilingi Antartika sepenuhnya.
Tempat air paling sejuk di planet kita,
dengan suhu di bawah -45 darjah Celsius pada musim sejuk.
dan kelajuan angin mencecah hampir 300 kilometer sejam.
Di laut terpencil ini, arus lautan global paling deras
telah lama melindungi dunia tersembunyi.
Di pinggir paling jauh Lautan Selatan terletaknya pantai selatan Australia.
Perairan sejuk ini menjadi habitat spesies luar biasa.
Banyak yang tak dijumpai di tempat lain.
Ikan tangan hidup di tengah laut.
Antara ikan yang lebih suka berjalan daripada berenang.
Ikan tangan berbintik ini pula
salah satu ikan paling jarang ditemukan di dunia.
Kurang daripada 3,000 wujud,
maka harta yang dilindungi oleh ikan ini amat bernilai.
Ikan tangan bertelur di satu-satunya tempat yang boleh.
Batang tulip laut.
Tumbuh dari dasar yang berkelodak, ia bertahan melawan arus.
Tapi ini mendedahkan telur kepada pandangan jelas jiran yang lapar.
Mujurlah bagi anak-anak ikan,
ibu ikan tangan tahan lasak.
Libasan ekor
menghalau umang-umang.
Lintah laut gergasi digigit dan terpaksa berundur.
Ibu ikan ada cara menghalau setiap penceroboh.
Tapi ibu ikan tangan juga ada musuh ketat.
Tapak sulaiman raksasa yang sepuluh kali lebih berat.
Setiap satu daripada ratusan kaki boleh mengesan sentuhan,
rasa dan bau.
Deria-deria ini mengesan bau telur ikan tangan.
Gigitan dan tolakan hanya sia-sia.
Tak dapat dihalang.
Tapi ibu ikan tak boleh putus asa.
Jadi, ibu ikan ambil langkah berisiko.
Menyerahkan diri kepada tapak sulaiman
dalam percubaan terdesak menjauhkan tapak sulaiman daripada telur.
Nampak seperti pengorbanan luar biasa.
Tapi,
ibu ikan berjaya terlepas.
Disebabkan ibu-ibu ikan yang cekal ini,
ikan tangan berbintik masih berpeluang untuk terus hidup.
Di Lautan Selatan, haiwan perlu buat apa saja untuk hidup.
Semakin jauh ke selatan, lautan menjadi semakin ganas.
Arus deras mengalir mengelilingi Lautan Selatan.
Pusaran dinding air,
sehingga kedalaman empat kilometer dan 1,600 kilometer lebar.
Ia dikenali sebagai Arus Lilitan.
Berada di laluannya
ialah Georgia Selatan,
salah satu pulau paling terpencil di dunia.
Namun, selama beberapa minggu setiap musim bunga,
ia menjadi tempat paling sibuk.
Kepadatan hidupan liar pantai yang tidak dijumpai di tempat lain.
Sekarang musim pembiakan,
dan setiap tempat di pantai ini menjadi medan tempur haiwan bersaiz besar.
Gajah laut jantan,
bertarung di darat untuk hak pembiakan.
Gajah laut boleh membesar sehingga enam meter panjang
dan berat sehingga 3,600 kilogram.
Gajah laut jantan ini sangat besar dan ganas.
Tapi si jantan paling besar juga
pernah menjadi kecil.
Anak gajah laut baru dilahirkan beberapa jam.
Anak gajah laut akan hadapi banyak cabaran dalam pengembaraan menjadi dewasa.
Mula-mula, anak gajah laut mengisi perut
dengan susu ibu yang berkhasiat.
Sebab anak gajah laut ada pesaing.
Burung camar lanun Antartika
yang tanpa rasa ragu-ragu mencuri daripada anak gajah laut.
Burung camar ini pergi mencari sasaran yang lebih mudah,
dan anak gajah laut dapat pengajaran.
Sentiasa dekat dengan ibu.
Tapi ujian seterusnya tidak semudah itu.
Dengan pantai yang terlalu sesak, ketegangan semakin meningkat.
Jantan gergasi takkan berhenti mempertahankan kawasan.
Gajah laut jantan tak peduli jika ada pihak lain terkorban.
Rempuhan ialah punca utama kematian anak gajah laut baru lahir.
Tapi hari ini, anak gajah laut mendapat peluang kedua.
Setakat ini, ibu gajah laut tidak pernah pergi jauh.
Sepanjang tiga minggu seterusnya, berat anak gajah akan naik 70 kilogram,
dan kemudian semuanya berubah.
Suatu hari nanti, anak gajah akan terjaga dengan kejutan besar.
Ibu sudah pergi.
Setelah memberikan susu sebanyak separuh berat badan,
ibu gajah laut perlu kembali ke lautan untuk makan.
Anak gajah laut tidak boleh ikut kerana tidak boleh berenang.
Anak gajah laut perlu cari tempat selamat untuk belajar.
Tapi anak gajah laut mudah...
terganggu.
Detik penentu hidup setiap anak gajah laut
merupakan sentuhan pertama dengan air.
Ketika memasuki air, reaksi luar biasa berlaku.
Anak gajah laut menahan nafas.
Denyutan jantung menjadi perlahan.
Darah mengalir ke otak.
Ini langkah pertama dalam pengembaraan
untuk menjadi mamalia marin.
Tapi masih banyak yang perlu dipelajari.
Selepas sebulan berlatih di perairan cetek dengan anak gajah laut lain,
anak gajah laut bersedia memasuki lautan buat kali pertama.
Beberapa tahun akan datang,
anak gajah laut akan belajar menahan nafas selama lebih dua jam
dan menyelam ke kedalaman melebihi 1,800 meter.
Suatu hari nanti, si anak kembali ke pantai ini
sebagai gajah laut terbesar dan paling kuat di lautan kita.
Dari Georgia Selatan,
arus deras mengalir pada kadar 140 juta meter padu sesaat.
Didorong oleh angin kencang dan putaran bumi,
ia menjadi pergerakan air yang paling berkuasa di planet ini.
Penghalang besar kepada lautan lain.
Di tengahnya ialah benua yang paling terasing.
Antartika.
Belantara beku berkeluasan melebihi 13 juta kilometer persegi.
Banyak glasier besar di benua ini menganjur keluar dari daratan
sebagai pentas ais terapung di permukaan laut.
Di hujung selatan lautan,
arus mengalir di bawah Pentas Ais Ross,
yang saiznya lebih besar daripada California.
Ketebalan ais ini boleh melebihi 240 meter.
Namun, di tempat arus mengalir,
di situ ada kehidupan.
Invertebrat telah wujud di sini, masih tidak berubah,
selama berjuta-juta tahun.
Semua tidak sabar untuk makan.
Termasuk labah-labah laut Antartika.
Bersaiz sebesar pinggan makan,
dan mungkin tidak makan selama beberapa bulan.
Dengan persaingan di sini,
itu mungkin takkan berubah dalam masa terdekat.
Labah-labah laut perlu cari tempat yang ada kelebihan.
Tempat yang airnya sangat sejuk, ia hampir membeku.
Tempat hablur ais boleh terhasil di mana-mana permukaan yang disentuh,
membentuk gua ais.
Tapi keindahan itu menyembunyikan bahaya.
Sebab mana-mana makhluk yang menyentuh ais di sini
boleh terperangkap.
Tapi semua bahaya itu memberikan peluang yang berisiko
untuk labah-labah laut.
Menggunakan kaki kurus yang panjang,
labah-labah laut bergerak perlahan-lahan,
berhati-hati agar tidak terperangkap,
dan melahap jeli untuk makan malam.
Kenapa perlukan sarang sedangkan ada gua ais?
Keadaan yang sangat sejuk ini dikekalkan oleh Arus Lilitan,
yang bertindak sebagai peti sejuk, membendung suhu sejuk.
Ketika musim sejuk tiba,
permukaan laut di sekitar Antartika membeku menjadi ketulan ais yang besar.
Meliputi sehingga 18 juta kilometer persegi,
ia perlindungan sempurna untuk spesies paling penting
di Lautan Selatan.
Spesies yang membawa pengaruh besar terhadap spesies yang lain.
Kril Antartika.
Trilion krustasia kecil menyerupai udang ini makan alga
yang tumbuh di bawah ais laut.
Gabungan berat semua krustasia ini dianggarkan melebihi 400 juta tan.
Jisim terbesar semua haiwan liar.
Apabila musim panas tiba, ais mencair,
dan pemburu kril pun datang.
Penghuni asal, penguin gentoo.
Paus biru yang mengembara beribu-ribu batu.
Ini jamuan tahunan yang hebat.
Kemudian, musim sejuk tiba lalu ikan paus pergi,
dan laut membeku lagi.
Hanya yang paling kuat tinggal.
Siapa kata penguin tak boleh terbang?
Penguin maharaja.
Selepas dua minggu di laut,
ibu bapa ini perlu kembali kepada anak penguin,
yang menunggu di atas ais lebih tebal beberapa batu jauhnya.
Jadi, walaupun baru saja selesai renangan epik,
koloni penguin segera beralih ke trek.
Semua dilengkapi peralatan teknikal untuk bertahan dalam keadaan ekstrem.
Bluber tebal melindungi penguin daripada kesejukan.
Bulu kalis air memastikan badan penguin kering.
Kaki penguin pun berbulu.
Setiap penyesuaian diperhalusi evolusi untuk bertahan di lautan paling dahsyat.
Penguin hampir pulang dengan selamat,
apabila keadaan tak dijangka
menghentikan segalanya.
Kehidupan setiap penguin maharaja bergantung pada kehadiran ais laut ini.
Jadi, walaupun retakan kecil mungkin tidak berbahaya bagi kita,
ia menandakan perubahan yang menakutkan bagi penguin.
Walaupun penguin tidak tahu sebabnya, penguin patut risau.
Krisis iklim telah melanda kawasan paling terasing di lautan kita.
Dunia penguin sedang menghadapi gelombang haba yang memecahkan rekod,
sehingga 28 darjah Celsius melebihi paras normal.
Jika ais laut cair sebelum kot kalis air anak penguin tumbuh,
anak penguin akan lemas.
Banyak koloni telah menghadapi kehilangan ais pramatang,
menyebabkan kematian ribuan anak penguin.
Untuk pakar ketahanan alam yang paling kuat ini,
ini mungkin cabaran paling sukar.
Saintis takut jika pemanasan berterusan,
Lautan Selatan kita pada penghujung abad ini
akan kehilangan penguin maharaja.
Apabila arus terus mengalir,
alirannya menjadi sempit melalui semenanjung Antartika,
yang mana angin kencang dan arus deras
menolak air dalam untuk naik ke permukaan.
Air yang berasal dari Lautan Pasifik dan Atlantik,
lebih hangat hari ini berbanding sebelumnya.
Julang air bertindak sebagai pintu masuk rahsia,
membolehkan kehangatan menyusup masuk ke dalam Arus Lilitan,
lalu menambahkan lagi pencairan.
Apabila pertahanan telah ditembusi,
musim panas menjadi sangat ekstrem sehingga ais laut di sekitar semenanjung
telah menjadi sangat kurang.
Rekod kehilangan ais yang paling besar.
Tanpa ais yang menawarkan makanan,
kebanyakan kril telah meninggalkan perairan ini,
bersama haiwan lain yang bergantung pada ais.
Sebahagian daripada ais laut terakhir terlindung jauh ke dalam fiord,
tempat harapan makhluk yang bergantung pada ais,
yang takkan berundur tanpa berjuang.
Anjing laut pemakan ketam.
Jantan muda yang lasak ini memang garang.
Tidak akan mengalah.
Ada parut sebagai bukti.
Lahir di atas ais laut,
jantan muda ini tidak pernah berada di darat.
Tapi kebelakangan ini,
dunia sekeliling semakin tidak dikenali.
Jantan muda jumpa salah satu kepingan ais terakhir yang boleh didarati.
Spesies anjing laut lain juga turut serta.
Weddell,
yang juga mencari perlindungan.
Teluk ini sangat sunyi.
Orca.
Paus pembunuh di Antartika.
Tapi ini bukan paus pembunuh biasa.
Paus ini memburu anjing laut
dan semua jalan keluar telah dikepung.
Bagi anjing laut, ais laut ini menjadi rakit keselamatan.
Mujurlah, bucu ais yang tajam
menghalang paus pembunuh yang berkulit nipis
daripada terlalu dekat.
Anjing laut selamat, selagi berada di atas rakit.
Tapi kawanan ini takkan ke mana-mana.
Paus bergabung tenaga untuk mencipta ombak haluan yang besar.
Anjing laut pemakan ketam itu kembali,
dengan Weddell menyusul di belakang.
Tapi pemburu ombak
baru bermula.
Weddell yang bergerak perlahan dan lebih banyak lemak badan,
menjadi sasaran lebih mudah.
Tak seperti pemakan ketam,
Weddell bukan pejuang semula jadi.
Kematian yang cepat untuk Weddell.
Tapi pemburuan itu
masih belum berakhir.
Paus pembunuh sedang bergelut untuk cari makanan yang cukup.
Pemakan ketam garang ini,
bukan mangsa pilihan pertama.
Tapi tanpa ais laut yang banyak,
paus memburu tiada pilihan.
Semasa paus berkumpul,
anjing laut ambil peluang untuk lari.
Seketul ais, tersekat di antara dua lagi, melindungi daripada serangan.
Tapi dalam persembahan kepintaran taktikal yang menakjubkan,
paus pembunuh mula mengasingkan ais.
Kepingan besar ini akan menamatkannya.
Tapi pemburu masih belum selesai.
Menggunakan siri ombak bawah permukaan,
paus merosakkan kepingan yang tinggal.
Sekarang paus datang dari bawah
untuk terbalikkan ais.
Tapi anjing laut ini masih ingin berjuang.
Tapi tak kira betapa kuat anjing laut mencuba,
anjing laut tak dapat lari.
Sehingga tiada tempat untuk lari.
Selepas empat jam serangan berterusan,
anjing laut sangat penat.
Tapi ombak semakin kecil.
Serta kurang berkuasa.
Paus pembunuh pun penat.
Kau menang.
Paus pembunuh berenang menuju ke arah masa depan yang tidak pasti.
Cuma ada dalam 100 ekor pakar pemburu ombak ini di dunia.
Apabila ais laut semakin lenyap, begitu juga dengan bakal mangsa.
Jika kebolehan untuk memburu seperti ini hilang,
paus ini juga akan pupus.
Semua hidupan liar Antartika bergantung pada pembekuan laut.
Walaupun jauh di bawah permukaan.
Sebab setiap tahun, ketika cuaca sejuk,
sejumlah 250 trilion tan air permukaan tenggelam ke dasar laut,
membawa bersama arus deras.
Pada kedalaman 900 meter,
suasana gelap dan sejuk bergabung dengan tekanan tinggi,
untuk perlahankan rentak hidupan.
Di dasar Lautan Selatan ini,
terdapat haiwan tertua di bumi.
Span gunung berapi ini wujud sebelum piramid dibina.
Ia boleh hidup selama 15,000 tahun.
Lautan Selatan merupakan tempat lahir banyak makhluk laut dalam.
Bergerak mengikut arus deras, ia tersebar dari Antartika.
Supaya hari ini,
makhluk yang pelik dan indah
berada di dalam setiap lautan.
Mendedahkan bahawa disebabkan arus,
Lautan Selatan lebih terhubung daripada yang dibayangkan.
Ia seperti jantung planet yang berdegup,
mengepam air laut dalam yang sejuk untuk menggerakkan arus lautan global
dalam perjalanan sejauh 120 ribu kilometer dari satu lautan ke lautan lain.
Membentuk satu perairan yang saling berhubung
iaitu satu-satunya lautan besar kita.
Tapi oleh kerana arus menghubungkan setiap lautan,
tindakan kita di mana-mana saja,
boleh menjejaskan kehidupan di semua tempat.
Serpihan sampah yang dibawa arus boleh berakhir di hujung dunia.
Disebabkan tindakan kita,
kini lautan kita mencatat rekod paling panas.
Ketika arus menyebarkan haba ini ke seluruh dunia,
populasi ikan bergerak,
lalu menyukarkan perlindungan.
Pencairan ais semakin pantas,
yang boleh mengancam masa depan arus deras itu sendiri.
Tanpa arus deras,
cuaca akan menjadi lebih ekstrem.
Jika kita tidak memastikan lautan sihat,
ia mungkin tak dapat menyokong kita lagi.
Namun, di Lautan Selatan,
kita membuktikan yang kita boleh bertindak untuk sesuatu yang penting.
Paus balin ini menjadi bukti.
Kita pernah memburu spesies ini sehingga hanya tinggal 100 betina pembiak.
Tapi pada saat terakhir, negara-negara di seluruh dunia bersatu,
untuk melindungi paus besar ini.
Paus balin ini telah melalui pemulihan yang luar biasa.
Hari ini, ribuan paus balin berenang dari Antartika
untuk membiak di sepanjang pantai selatan Australia.
Ini membuktikan jika kita beri peluang, hidupan laut boleh bangkit semula.
Jika kita boleh selamatkan satu spesies daripada ambang kepupusan,
pasti kita boleh bekerjasama
untuk memulihkan semula lautan kita.
Semakin ramai yang bertindak.
Membersihkan sampah.
Komited untuk kurangkan pelepasan gas.
Melindungi spesies
dan habitat.
Jika bertindak sekarang,
kita masih ada kuasa untuk memulihkan lautan besar ini.
Terjemahan sari kata oleh Bibi Ellyvine